Զրույցի ընթացքում խոսվել է նաև նորակառույց թատրոնի հանդիսավոր բացման արարողության ծրագրի կազմման և մշակման մասին, որին կաջակցեն նաև մշակույթի նախարարությունը և Գեղարքունիքի մարզպետարանը: Անդրադառնալով ֆինանսական հնարավորությունների ավելացման հարցին՝ Լիլիթ Մակունցը թատրոնի ղեկավարությանը տեղեկացրեց, որ հաջորդ տարի հանրապետությունում նախատեսվում է իրականացնել մշակութային դրամաշնորհային ծրագրեր, որոնց կարող է մասնակցել նաև Գավառի թատրոնը, իսկ հաջողություն ունենալու դեպքում ձեռքբերված միջոցները հնարավոր կլինի ծախսել թատրոնի կարիքների համար: